[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000005", "text": "*For English review, see language toggle button*"}, {"text_idx": "#000008", "text": "Ydach chi erioed wedi meddwl pa mor anhygoel yw\u2019r corff dynol? Mae o fel gorsaf bw\u0302er, cyfrifiadur, peiriant a ffactori mewn un, yn gweithio\u2019n hynod o effeithiol y rhan fwyaf o\u2019r amser. A phan mae pethau\u2019n mynd o\u2019i le, mae ganddo hyd yn oed y gallu i drwsio ei hun! Waw."}, {"text_idx": "#000009", "text": "Cyn i\u2019r rhieni neu athrawon gwyddoniaeth ddechrau cwyno nad yw\u2019r cynnwys yn ddigon \u2018gwyddonol\u2019 gan mai comedi\u0308wr yw\u2019r awdur, efallai bydd yn syndod i chi wybod ei fod wedi bod yn ddoctor go iawn. Mi allwch chi ymddiried felly, ei fod o\u2019n gwybod am be mae o\u2019n so\u0302n. Tydi hwn ddim fatha darllen yr hen werslyfrau llychlyd yn yr ysgol, achos mae steil y llyfr yn ysgafn a doniol. Er y do\u0302n hwyliog, mae\u2019n adnodd hynod o gynhwysfawr ac addysgiadol. Ar yr olwg gyntaf, edrycha fel llyfr swmpus dros ben, ond mae\u2019r cynnwys yn hawdd i\u2019w ddarllen. Mae lluniau cartw\u0302n Henry Paker yn ychwanegu at yr hwyl ac yn torri\u2019r testun yn ddarnau byrrach sy\u2019n haws eu darllen."}, {"text_idx": "#000010", "text": "Wrth ein tywys o amgylch y corff dynol yn ei holl ogoniant, mae\u2019r awdur yn drylwyr tu hwnt, gan holi nifer o arbenigwyr ar hyd y ffordd. Cawn ymweld a\u0302 nifer o wahanol rannau o\u2019r corff, gan gynnwys y prif organau, yr esgyrn, y cyhyrau a\u2019r croen i enwi dim ond rhai."}, {"text_idx": "#000011", "text": "Fel un sy\u2019n hoffi bwyd, mi wnes i wir fwynhau\u2019r darnau sy\u2019n trafod y system dreulio a thaith y bwyd holl ffordd o\u2019r geg, nes iddo ddod allan o\u2019r pen arall yn y rectwm (ia, dwi\u2019n dilyn esiampl y llyfr ac yn defnyddio\u2019r termau gwyddonol cywir). Nid pob llyfr sy\u2019n gallu brolio\u2019r ffaith fod ganddo ddarn cyfan i drafod pwps! (neu ysgarthion i fod yn hollol gywir) Dwi\u2019n siw\u0302r bydd sawl un yn mwynhau\u2019r darn yma."}, {"text_idx": "#000012", "text": "Mae\u2019n werth nodi, fel unrhyw lyfr gwerth ei halen sy\u2019n trafod y corff, fod y llyfr yn ymweld a\u0302\u2019r system atgenhedlu. Wrth reswm felly, mae diagramau yn trafod rhannau fel y fwlfa, y pidyn a\u2019r ceilliau, ynghyd a\u2019r broses cenhedlu. Dwi\u2019n credu\u2019n gryf ei bod hi\u2019n bwysig i blant gael y wybodaeth wyddonol, gywir, er mwyn osgoi camddealltwriaeth neu gamsyniadau. Wedi dweud hyn, mater i rieni fydd penderfynu os ydynt yn teimlo fod y cynnwys yn addas. (Yn fy marn i fel athro, mae o.)"}, {"text_idx": "#000013", "text": "Ydi snot yn iawn i\u2019w fwyta?"}, {"text_idx": "#000014", "text": "Os wyt ti erioed wedi gorwedd yn dy wely yn meddwl am gwestiynau mawr y bydysawd, mae\u2019n eithaf posib wnei di ffeindio\u2019r atebion yn y llyfr yma. Cwestiynau fel ydi snot yn saff i\u2019w bwyta? Neu faint o dy fywyd wyt ti wedi ei dreulio\u2019n eistedd ar y toiled? Gydag isadrannau difyr fel \u2018cwestiynau Kay\u2019 a \u2018Gwir neu Gaca,\u2019 rydach chi\u2019n siw\u0302r o ddarganfod ateb i gwestiynau na wnaethoch chi erioed feddwl eu gofyn!"}, {"text_idx": "#000015", "text": "Ar o\u0302l llowcio Ti a Dy Gorff o glawr i glawr, dwi wedi dod i\u2019r canlyniad fod y corff dynol y beth rhyfedd ar y diawl. Ond dwi hefyd wedi sylweddoli ei fod o\u2019n hollol wyrthiol a rhyfeddol hefyd, felly cofiwch ofalu am eich corff chi \u2013 dim ond un gewch chi! Mae digon o dips ar sut i edrych ar o\u0302l eich corff yn y llyfr, gyda llaw!"}, {"text_idx": "#000016", "text": "Os ydw i wedi llwyddo i\u2019ch perswadio fod y llyfr yma\u2019n osym, gwnewch ffafr i chi\u2019ch hunain \u2013 bwydwch eich ymennydd drwy gael eich bachau ar gopi o\u2019r llyfr bendigedig yma a byddwch yn barod i fynd o dan groen y corff dynol \u2013 y peiriant mwyaf rhyfeddol fuodd \u2018na erioed!"}, {"text_idx": "#000018", "text": "Adam Kay is an award-winning writer and former non-award-winning junior doctor. His first book, This is Going to Hurt: Secret Diaries of a Junior Doctor, was a Sunday Times number-one bestseller for over a year and has sold over 2.5 million copies. It has been translated into 37 languages, was the winner of four National Book Awards, including Book of the Year, and has been adapted into a major comedy drama for BBC/AMC starring Ben Whishaw. His second book, Twas the Nightshift Before Christmas, was an instant Sunday Times number-one bestseller and sold over 500k copies in its first few weeks. His compilation, Dear NHS, raised over \u00a3400k for charity. His memoir Undoctored: The Story of a Medic Who Ran Out of Patients was published in September 2022. His first children's book, Kay's Anatomy, was published in October 2020 and became the fastest-selling children's general non-fiction hardback of the decade and rights across Kay's Anatomy and Kay's Marvellous Medicine have now been sold in 28 languages."}, {"text_idx": "#000019", "text": "'The sort of book I would have loved as a child' - Malorie Blackman"}, {"text_idx": "#000020", "text": "'Like listening to a teacher who makes pupils fall about' - The Times"}, {"text_idx": "#000021", "text": "'Absolutely packed with facts... Entertaining and highly informative' - Daily Mail"}, {"text_idx": "#000022", "text": "'As brilliant, and revolting, as the human body it celebrates' - The i newspaper"}, {"text_idx": "#000023", "text": "'Totally brilliant!' - Jacqueline Wilson"}, {"text_idx": "#000024", "text": "'If only this funny and informative book had been around when I was too embarrassed to teach my kids about bodily functions' - David Baddiel"}, {"text_idx": "#000025", "text": "y corffaddasiadbioleggwyddoniaethffeithioldoniolarddegautyfu i fynyiechyd a lleshiwmor"}, {"text_idx": "#000028", "text": "Nid ydym yn gyfrifol am gynnwys gwefannau allanol."}, {"text_idx": "#000030", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000031", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]